title: 97/740/EZ: Odluka Komisije od 14. listopada 1997. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ vezano uz zidarske i srodne proizvode  Tekst značajan za EGP

text:
               13/Sv. 064

               HR

               Službeni list Europske unije

               26

         31997D0740

               L 299/42

               SLUŽBENI LIST EUROPSKE UNIJE

               14.10.1997.

      ODLUKA KOMISIJE

   od 14. listopada 1997.
   o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ vezano uz zidarske i srodne proizvode
   (Tekst značajan za EGP)
   (97/740/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka iz članka 13. stavka 3. Direktive 89/106/EEZ za potvrđivanje sukladnosti proizvoda, odabrati „najmanje zahtjevan postupak koji ispunjava zahtjeve sigurnosti”; budući da to znači da je potrebno odlučiti je li postojanje tvorničkog sustava kontrole proizvodnje u okviru odgovornosti proizvođača nužan i dovoljan uvjet za potvrđivanje sukladnosti određenog proizvoda ili skupine proizvoda, ili je, iz razloga vezanih uz poštivanje kriterija iz članka 13. stavka 4., u tu svrhu potrebno uključivanje ovlaštenog tijela za potvrđivanje;
   budući da članak 13. stavak 4. zahtijeva da tako utvrđen postupak mora biti naznačen u mandatima i tehničkim specifikacijama; budući da je stoga poželjno odrediti pojam proizvoda ili skupine proizvoda kako je utvrđen u mandatima i tehničkim specifikacijama;
   budući da su oba postupka predviđena člankom 13. stavkom 3. podrobno opisana u Prilogu III. Direktivi 89/106/EEZ; budući da je stoga potrebno točno odrediti metode kojima se navedena dva postupka moraju provesti, sukladno Prilogu III., za svaki proizvod ili skupinu proizvoda, budući da Prilog III. daje prednost određenim sustavima;
   budući da postupak iz članka 13. stavka 3. točke (a) odgovara sustavima koji su utvrđeni u Prilogu III. odjeljku 2. točki ii. mogućnosti prvoj, bez stalnog nadzora, te mogućnosti drugoj i trećoj, i da postupak iz članka 13. stavka 3. točke (b) odgovara sustavima koji su utvrđeni u Prilogu III. odjeljku 2. točki i., te u Prilogu III. odjeljku 2. točki ii., u mogućnosti prvoj, sa stalnim nadzorom;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda i skupina proizvoda koji su navedeni u Prilogu I. potvrđuje se postupkom prema kojem je tvornički sustav kontrole proizvodnje u isključivoj odgovornosti proizvođača koji jamči da je proizvod sukladan odgovarajućim tehničkim specifikacijama.
   Članak 2.
   Sukladnost proizvoda koji su navedeni u Prilogu II. potvrđuje se postupkom prema kojem je, uz tvornički sustav kontrole proizvodnje kojim upravlja proizvođač, u ocjenu i nadzor kontrole proizvodnje ili samog proizvoda uključeno i ovlašteno tijelo za potvrđivanje.
   Članak 3.
   Postupak potvrđivanja sukladnosti, kako je naveden u Prilogu III., naznačuje se u mandatima za usklađene norme.
   Članak 4.
   Ova je Odluka upućena državama članicama.

      Sastavljeno u Bruxellesu 14. listopada 1997.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.
   Zidarski i srodni proizvodi

               —

               zidarski proizvodi II. kategorije za ugradnju u zidove, stupove i pregrade,

               —

               posebni zidarski proizvodi II. kategorije s ugrađenim materijalima za toplinsku izolaciju za ugradnju u zidove i pregrade, a koji nisu uključeni u Prilogu II.,

               —

               propisani tvornički zidni mortovi za ugradnju u zidove, stupove i pregrade,

               —

               tvornički mortovi za žbukanje/štukature za završne radove na zidovima, stupovima, pregradama i stropovima, te

               —

               spone, zatezači, zatezači za stropne grede, konzole, kutnici, armatura sljubnica i nadvoji za ugradnju u zidove, stupove i pregrade.

         PRILOG II.
   Zidarski i srodni proizvodi

               —

               zidarski proizvodi I. kategorije za ugradnju u zidove, stupove i pregrade,

               —

               posebni zidarski proizvodi I. ili II. kategorije s ugrađenim materijalima za toplinsku izolaciju koji su razvrstani u eurorazred A, B ili C, čija se otpornost na požar ili mijenja tijekom proizvodnoga postupka (uglavnom materijali izrađeni od zapaljivih sirovina) ili se mijenja ugradnjom određenih sredstava, kao što su zaštitna sredstva protiv požara, za ugradnju u zidove i pregrade podložno propisima o otpornosti na požar, ali samo kad navedeni materijal može biti izložen vatri u krajnjem stupnju, te

               —

               tvornički projektirani zidni mortovi za ugradnju u zidove, stupove i pregrade.

         PRILOG III.
   SKUPINA PROIZVODA

      ZIDARSKI I SRODNI PROIZVODI (1/3)

      Sustavi potvrđivanja sukladnosti

   Za dolje navedene proizvode i njihovu predviđenu uporabu CEN/Cenelec mora navesti točnu specifikaciju sljedećih sustava potvrđivanja sukladnosti u odgovarajućim smjernicama za europska tehnička dopuštenja:

               Proizvod(i)

               Predviđena(-e) uporaba(-e)

               Razina(-e) ili razred(i)

               Sustav(i) potvrđivanja sukladnosti

                  Zidarski proizvodi I. kategorije
                   (1)

               za zidove, stupove i pregrade

               —

               2 +

                  Tvornički projektirani zidarski mortovi
                   (2)

                  Zidarski proizvodi II. kategorije

               za zidove, stupove i pregrade

               —

               4

                  Propisani tvornički zidarski mortovi
                   (3)

                  Tvornički mortovi za žbukanje/štukature

               Za završnu obradu zidova, stupova, pregrada i stropova

               Sustav 2 +: Vidjeti Prilog III. odjeljak 2. točku ii. Direktive 89/106/EEZ, mogućnost prvu, koja uključuje potvrđivanje tvorničke kontrole proizvodnje koju provodi ovlašteno tijelo.
               Sustav 4: Vidjeti Prilog III. odjeljak 2. točku ii. Direktive 89/106/EEZ, mogućnost treću.

         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, po potrebi, klauzulu 1.2.3. interpretacijskih dokumenata). U tom se slučaju provjera takvog svojstva ne smije nametnuti proizvođaču ako on ne želi označiti djelovanje proizvoda u tom pogledu.
   SKUPINA PROIZVODA

      ZIDARSKI I SRODNI PROIZVODI (2/3)

      Sustavi potvrđivanja sukladnosti

   Za dolje navedene proizvode i njihovu predviđenu uporabu CEN/Cenelec mora navesti točnu specifikaciju sljedećih sustava potvrđivanja sukladnosti u odgovarajućim smjernicama za europska tehnička odobrenja:

               Proizvod(i)

               Predviđena(-e) uporaba(-e)

               Razina(-e) ili razred(i)

               Sustav(i) potvrđivanja sukladnosti

                  Spone, zatezači, zatezači za stropne grede, konzole, kutnici, armatura sljubnica i nadvoji

               za zidove i pregrade

               —

               3

               Sustav 3: Vidjeti Prilog III. odjeljak 2. točku ii. Direktive 89/106/EEZ, mogućnost drugu.

         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, po potrebi, klauzulu 1.2.3. interpretacijskih dokumenata). U tom se slučaju provjera takvog svojstva ne smije nametnuti proizvođaču ako on ne želi označiti djelovanje proizvoda u tom pogledu.
   SKUPINA PROIZVODA

      ZIDARSKI I SRODNI PROIZVODI (3/3)

      Sustavi potvrđivanja sukladnosti

   Za dolje navedene proizvode i njihovu predviđenu uporabu CEN/Cenelec mora navesti točnu specifikaciju sljedećih sustava potvrđivanja sukladnosti u odgovarajućim smjernicama za europska tehnička dopuštenja:

               Proizvod(i)

               Predviđena(-e) uporaba(-e)

               Razina(-e) ili razred(i)
               (Otpornost na požar) (4)

               Sustav(i) potvrđivanja sukladnosti

                  Zidarski proizvodi s ugrađenim materijalima za toplinsku izolaciju na strani koja može biti izložena vatri

               za zidove i pregrade koji podliježu propisima o otpornosti na požar

               A, B ili C (5)

               1

               A, B ili C (6)

               3

               D, E ili F

               4

               Sustav 1: Vidjeti Prilog III. odjeljak 2. točku i. Direktive 89/106/EEZ, bez revizijskog ispitivanja uzoraka.
               Sustav 3: Vidjeti Prilog III. odjeljak 2. točku ii. Direktive 89/106/EEZ, mogućnost drugu.
               Sustav 4: Vidjeti Prilog III. odjeljak 2. točku ii. Direktive 89/106/EEZ, mogućnost treću.

         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, po potrebi, klauzulu 1.2.3. interpretacijskih dokumenata). U tom se slučaju provjera takvog svojstva ne smije nametnuti proizvođaču ako on ne želi označiti djelovanje proizvoda u tom pogledu.

      (1)  Proizvodi s točno određenom srednjom čvrstoćom na tlak gdje vjerojatnost da je neće dostići ne prelazi 5 %.

      (2)  Mortovi projektirani i proizvedeni za ostvarenje posebnih zahtjeva.

      (3)  Mortovi proizvedeni s posebnim omjerom sastojaka za koje se može pretpostaviti da će ostvariti vezane zahtjeve djelovanja.

      (4)  Za otpornost na požar vidjeti Odluku Komisije 94/611/EZ (SL L 241, 16.9.1994., str. 25.).

      (5)  Materijali čija se otpornost na požar ili mijenja tijekom proizvodnog postupka (uglavnom materijali izrađeni od zapaljivih sirovina) ili se mijenja ugradnjom određenih sredstava, kao što su zaštitna sredstva protiv požara.

      (6)  Materijali čija se otpornost na požar ne mijenja tijekom proizvodnog postupka (uglavnom materijali izrađeni od nezapaljivih sirovina).


title: 91/448/EEZ: Odluka Komisije od 29. srpnja 1991. o smjernicama za klasifikaciju iz članka 4. Direktive 90/219/EEZ

text:
               15/Sv. 002

               HR

               Službeni list Europske unije

               10

         31991D0448

               L 239/23

               SLUŽBENI LIST EUROPSKE UNIJE

               29.07.1991.

      ODLUKA KOMISIJE

   od 29. srpnja 1991.
   o smjernicama za klasifikaciju iz članka 4. Direktive 90/219/EEZ
   (91/448/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/219/EEZ od 23. travnja 1990. o korištenju genetski modificiranih mikroorganizama u zatvorenim sustavima (1), a posebno njezin članak 4.,
   budući da u smislu ove Direktive genetski modificirane mikroorganizme treba klasificirati u grupe I. i II. primjenom kriterija iz Priloga II. i smjernica za klasifikaciju spomenutih u članku 4. stavku 3.;
   budući da prije stupanja na snagu Direktive 90/219/EEZ Komisija treba utvrditi ove smjernice za klasifikaciju;
   budući da je Odbor predstavnika država članica dao pozitivno mišljenje u pogledu odredaba ove Odluke u skladu s postupkom predviđenim u članku 21. Direktive 90/219/EEZ,
   DONIJELA JE OVU ODLUKU:
   Članak 1.
   Kad se radi klasifikacija genetski modificiranih mikroorganizama u skladu s člankom 4. Direktive 90/219/EEZ, primjenjuju se priložene smjernice za klasifikaciju radi tumačenja Priloga II. Direktive 90/219/EEZ.
   Članak 2.
   Ova je Odluka upućena državama članicama.

      Sastavljeno u Bruxellesu 29. srpnja 1991.

            Za Komisiju

         Carlo RIPA DI MEANA

            Član Komisije

      (1)  SL L 117, 8.5.1990., str. 1.
   PRILOG
   SMJERNICE ZA KLASIFIKACIJU GENETSKI MODIFICIRANIH MIKROORGANIZAMA U GRUPU I. PREMA ČLANKU 4. STAVKU 3. DIREKTIVE 90/129/EEZ
   Pri klasifikaciji u grupu I., za daljnje tumačenje Priloga II. Direktive 90/219/EEZ trebaju se koristiti sljedeće smjernice:
   A.   Svojstva primateljskih ili roditeljskih organizama:

   1.   Nepatogeni

   Primateljski ili roditeljski organizmi mogu se klasificirati kao nepatogeni ako ispunjavaju uvjete iz jednog od sljedećih stavaka:

               i.

               za primateljski ili roditeljski soj treba biti povijesno potvrđeno da je siguran za uporabu u laboratoriju i/ili industriji i da ne djeluje štetno na ljudsko zdravlje i okoliš;

               ii.

               primateljski ili roditeljski soj ne ispunjava uvjete iz stavka i., ali pripada vrsti za koju postoje mnogobrojni podaci o uporabi u biološkom radu, uključujući i podatke o njezinoj sigurnoj uporabi u laboratoriju i/ili industriji, i koja ne djeluje štetno na ljudsko zdravlje i okoliš;

               iii.

               ako je primateljski ili roditeljski organizam soj koji ne ispunjava uvjete iz stavka i. i pripada vrsti za koju ne postoje podaci o uporabi u biološkom radu, kao ni o njihovoj sigurnoj uporabi u laboratoriju i/ili industriji, moraju se obaviti odgovarajuća ispitivanja (koja po potrebi uključuju i životinje) kako bi se utvrdila njihova nepatogenost i sigurnost za okoliš;

               iv.

               ako se koristi neki nevirulentni soj koji pripada inače potvrđenoj patogenoj vrsti, taj soj treba sadržavati što je moguće manje genetskog materijala koji određuje virulenciju, kako ne bi došlo do promjene u patogenosti. Kada se radi o bakterijama, posebno treba paziti na plazmide ili determinante virulencije koji se prenose putem bakteriofaga.

         2.   Bez slučajnih agensa

   Primateljski ili roditeljski soj/stanični niz ne smije sadržavati poznate biološke kontaminirajuće agense (simbionte, mikoplazmu, viruse, viroide, itd.) koji su potencijalno štetni.
   3.   Za primateljski ili roditeljski soj/stanični niz treba postojati niz dokaza o dugotrajnoj sigurnoj uporabi ili u njemu moraju biti ugrađene biološke barijere, koje, bez ometanja optimalnog razvoja u reaktoru ili fermentoru, daju ograničenu sposobnost preživljavanja i reprodukcije bez štetnih posljedica za okoliš (vrijedi samo za operacije tipa B).
   B.1.   Svojstva nositelja

   1.1.   Nositelj treba biti dobro okarakteriziran.
   U tu svrhu treba uzeti u obzir sljedeća svojstva:
   1.1.1.   Informacije o sastavu i građi

               (a)

               Treba se odrediti tip nositelja (virus, plazmid, kozmid, fazmid, transpozibilni element, minikromosom, itd.).

               (b)

               O sastavnim fragmentima nositelja trebaju biti dostupne sljedeće informacije:

                           i.

                           podrijetlo svakog fragmenta (progenitorski genetski element, soj organizma u kojemu se progenitorski genetski element prirodno javljao);

                           ii.

                           ako su neki fragmenti sintetički, treba se znati njihova funkcija.

               (c)

               Trebaju biti poznate metode konstrukcije.

         1.1.2.   Informacije o strukturi nositelja

               (a)

               Veličina nositelja mora biti poznata i izražena u osnovnim parovima ili D konfiguraciji.

               (b)

               Mora se znati funkcija i relativan položaj sljedećeg:

                           i.

                           strukturalnih gena;

                           ii.

                           markerskih gena za selekciju (otpornost na antibiotike, otpornost na teške metale, otpornost na fage, genetski kod za degradaciju ksenobiotika, itd.);

                           iii.

                           regulatornih elemenata;

                           iv.

                           ciljnih mjesta (mjesta nikova, mjesta restriktivne endonukleaze, linkeri itd.);

                           v.

                           transponzibilnih elemenata (uključujući provirusne nizove);

                           vi.

                           gena vezanih za funkciju prenošenja i pokretanja (npr. s obzirom na konjugaciju, transdukciju ili kromosomsku integraciju);

                           vii.

                           replikon/i.

         1.2.   Nositelj ne smije sadržavati štetne nizove

   Nositelj ne smije sadržavati genski kod za potencijalno štetna ili patogena svojstva (npr. determinante virulencije, toksine itd.) (osim ako za operacije tipa A takvi geni čine bitno obilježje nositelja i ni pod kojim uvjetima ili okolnostima ne rezultiraju u štetnom ili patogenom fenotipu genetski modificiranog mikroorganizma).
   1.3.   Veličina nositelja treba biti što je moguće više ograničena na genetske nizove koji su neophodni za obavljanje predviđene funkcije.
   1.4.   Nositelj ne smije povećati stabilnost genetski modificiranog mikroorganizma u okolišu (osim ako je to neophodno radi njegove predviđene funkcije).
   1.5.   Nositelj treba biti slabo pokretljiv.

   1.5.1.   Ako je nositelj plazmid:

               i.

               raspon njegovih domaćina treba biti ograničen;

               ii.

               trebaju mu nedostajati prijenosno-pokretački faktori, npr. Tra-, Mob+, za operacije tipa A, ili Tra-, Mob-, za operacije tipa B.

         1.5.2.   Ako je nositelj virus, kozmid ili fazmid:

               i.

               raspon njegovih domaćina treba biti ograničen;

               ii.

               treba se učiniti nelizogenim kad se koristi kao nositelj za kloniranje (npr. nedostaje mu CI-lamda represor).

         1.6.   Nositelj ne smije prenositi markere otpornosti na mikroorganizme za koje nije poznato da ih stječu prirodnim putem (ako bi to moglo ugroziti upotrebu lijeka za kontrolu agensa bolesti).
   B.2.   Svojstva koja treba imati umetak

   2.1.   Umetak treba biti dobro okarakteriziran.
   U tu svrhu treba uzeti u obzir sljedeća svojstva:
   2.1.1.   Treba se znati podrijetlo umetka (rod, vrsta, soj).
   2.1.2.   Trebaju biti poznate sljedeće informacije o librariji iz koje umetak potječe:

               i.

               izvor i metoda dobivanja nukleinske kiseline od interesa (cDNA, kromosomski, mitokondrijski, itd.);

               ii.

               nositelj u kojemu je izgrađena librarija (npr. lamda GT 11, pBR 322, itd.) i mjesto na kojemu je umetnuta DNA;

               iii.

               metoda korištena za identifikaciju (kolonija, hibridizacija, slabljenje imuniteta);

               iv.

               soj upotrijebljen za izradu librarije.

         2.1.3.   Ako je umetak sintetički, treba utvrditi njegovu predviđenu funkciju.
   2.1.4.   Potrebne su sljedeće informacije o strukturi umetka:

               i.

               informacije o strukturalnim genima, regulatornim elementima;

               ii.

               veličina umetka;

               iii.

               mjesta restriktivne endonukleaze koja se nalaze bočno od umetka;

               iv.

               informacije o transponzibilnim elementima i provirusnim nizovima.

         2.2.   Umetak ne smije sadržavati štetne nizove

               i.

               Funkcija svake genetske jedinice u umetku treba biti definirana (ovo se ne primjenjuje na operacije tipa A).

               ii.

               Umetak ne smije sadržavati genski kod za potencijalna patogena svojstva (npr. determinante virulencije, toksine, itd.) (osim ako, za operacije tipa A, ovakvi geni čine bitan dio umetka i ni u kojim okolnostima ne rezultiraju u štetnom ili patogenom fenotipu genetski modificiranog mikroorganizma).

         2.3.   Veličina umetka mora biti ograničena koliko god je to moguće na genetske nizove neophodne za obavljanje predviđene funkcije.
   2.4.   Umetak ne bi smio povećati stabilnost konstrukta u okolišu (osim ako je to neophodno za predviđenu funkciju).
   2.5.   Umetak treba biti slabo pokretljiv.

   Na primjer, ne bi smio sadržavati transponirajuće ili prenosive provirusne nizove i druge funkcionalne transponirajuće nizove.
   C.   Svojstva koja se traže od genetski modificiranog mikroorganizma

   1.   Genetski modificirani mikroorganizam treba biti nepatogen.

   Ovaj se zahtjev u prihvatljivoj mjeri osigurava ispunjavanjem gore navedenih uvjeta.

               (a)

               Genetski modificirani mikroorganizmi trebaju biti jednako sigurni (za čovjeka i okoliš) kao i primateljski ili roditeljski sojevi (ovo vrijedi samo za operacije tipa A).

               (b)

               Genetski modificirani mikroorganizmi trebaju biti jednako sigurni u reaktoru ili fermentoru kao i primateljski ili roditeljski sojevi, ali trebaju imati ograničenu sposobnost preživljavanja i/ili reprodukcije izvan reaktora ili fermentora, bez štetnih posljedica za okoliš (ovo vrijedi samo za operacije tipa B).

         D.   Ostali genetski modificirani mikroorganizmi koji bi se mogli uključiti u grupu 1., ako ispune gore navedene uvjete pod točkom C:

   1.   Oni koji su u potpunosti sastavljeni od jednog prokariotskog primatelja (uključujući njegove prirođene plazmide i viruse) ili od jednog eukariotskog primatelja (uključujući njegove kloroplate, mitokondrije, plazmide, ali isključujući viruse).
   2.   Oni koji se u potpunosti sastoje od genetskih nizova iz različitih vrsta koji razmjenjuju te nizove putem poznatih fizioloških procesa.


Odluka Komisije od 31/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8033 - BMW / ALBA / ENCORY) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


Odluka Komisije od 16/04/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7178 - SUNTORY / BEAM) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Odluka br. 377/2013/EU Europskog parlamenta i Vijeća od 24. travnja 2013. o privremenom odstupanju od Direktive 2003/87/EZ o uspostavi sustava trgovanja emisijskim jedinicama stakleničkih plinova unutar Zajednice  Tekst značajan za EGP

text:
                  15/Sv. 31

                  HR

                  Službeni list Europske unije

                  186

            32013D0377

                  L 113/1

                  SLUŽBENI LIST EUROPSKE UNIJE

         ODLUKA br. 377/2013/EU EUROPSKOG PARLAMENTA I VIJEĆA
         od 24. travnja 2013.
         o privremenom odstupanju od Direktive 2003/87/EZ o uspostavi sustava trgovanja emisijskim jedinicama stakleničkih plinova unutar Zajednice
         (Tekst značajan za EGP)
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskoga gospodarskog i socijalnog odbora (1),
         nakon savjetovanja s Odborom regija,
         u skladu s redovnim zakonodavnim postupkom (2),
         budući da:

                     (1)

                     Zrakoplovni sektor ima snažan međunarodni karakter. Stoga bi globalni pristup rješavanju problema brzo rastućih emisija iz međunarodnog zrakoplovstva bio najpoželjniji i najučinkovitiji način smanjivanja zrakoplovnih emisija.

                     (2)

                     Okvirnom konvencijom Ujedinjenih naroda o promjeni klime (UNFCCC) zahtijeva se od svih stranaka da formuliraju i provode nacionalne i, prema potrebi, regionalne programe koji sadržavaju mjere za ublažavanje klimatskih promjena.

                     (3)

                     Unija se obvezala smanjivati emisije CO2, uključujući emisije iz zrakoplovstva. Svi gospodarski sektori trebali bi doprinositi postizanju smanjenja tih emisija.

                     (4)

                     Sklapanje svih sporazuma između Unije i trećih zemalja trebalo bi imati za cilj očuvanje fleksibilnosti Unije pri poduzimanju mjera vezanih uz okolišna pitanja, uključujući i one koji se odnose na mjere za ublažavanje utjecaja zrakoplovstva na klimatske promjene.

                     (5)

                     U Međunarodnoj organizaciji za civilno zrakoplovstvo (ICAO), na 38. zasjedanju skupštine ICAO-a, koje će se održati od 24. rujna do 4. listopada 2013., postignut je napredak prema donošenju globalnog okvira za politiku smanjivanja emisija koja olakšava primjenu tržišnih mjera na emisije iz međunarodnog zrakoplovstva i na razvijanje globalnih tržišnih mjera (MBM). Takav bi okvir mogao znatno doprinijeti smanjenju emisija CO2 na nacionalnoj, regionalnoj i globalnoj razini.

                     (6)

                     Da bi se omogućio taj napredak i osigurao njegov zamah, poželjno je odgoditi izvršavanje zahtjeva koji su utvrđeni prije 38. zasjedanja skupštine ICAO-a i odnose se na dolazne letove u zračne luke i odlazne letove iz zračnih luka u zemljama izvan Unije koje nisu članice Europskog udruženja slobodne trgovine (EFTA), na pridruženim područjima i državnim područjima država u Europskom gospodarskom prostoru (EGP) ili u zemljama koje su s Unijom potpisale Ugovor o pristupanju i odlazne letove iz tih zračnih luka. Stoga protiv operatora zrakoplova ne bi trebalo poduzimati mjere u vezi sa zahtjevima koji proizlaze iz Direktive 2003/87/EZ Europskog parlamenta i Vijeća (3) u pogledu prijavljivanja verificiranih emisija za kalendarske godine 2010., 2011. i 2012. i u pogledu odgovarajuće predaje emisijskih jedinica za 2012. iz letova u te zračne luke i iz njih. Operatorima zrakoplova koji žele nastaviti ispunjavati te zahtjeve trebalo bi to omogućiti.

                     (7)

                     Da bi se izbjeglo narušavanje tržišnog natjecanja, odstupanje predviđeno ovom Odlukom trebalo bi primjenjivati samo na operatore zrakoplova koji ili nisu dobili ili su vratili sve besplatne emisijske jedinice izdane za takve aktivnosti koje su se odvijale u 2012. Iz istog se razloga navedene emisijske jedinice ne bi smjele uzimati u obzir pri izračunu prava na korištenje međunarodnih kredita u okviru Direktive 2003/87/EZ.

                     (8)

                     Emisijske jedinice za zrakoplovstvo za 2012. koje tim operatorima zrakoplova nisu izdane, ili su vraćene, trebalo bi poništavanjem izbaciti iz opticaja. Provedbom ove Odluke trebalo bi prilagoditi broj emisijskih jedinica za zrakoplovstvo koje se prodaju na dražbi, kako bi se osigurala sukladnost s člankom 3.d stavkom 1. Direktive 2003/87/EZ.

                     (9)

                     Odstupanje predviđeno ovom Odlukom ne bi trebalo utjecati na okolišni integritet i krajnji cilj zakonodavstva Unije o klimatskim promjenama, niti bi trebalo dovesti do narušavanja tržišnog natjecanja. U skladu s tim te zbog očuvanja sveobuhvatnog cilja Direktive 2003/87/EZ, koja čini dio pravnog okvira Unije za ispunjavanje njezine neovisne obveze da do 2020. godine smanji svoje emisije za 20 % u odnosu na razine iz 1990., ta bi se Direktiva trebala i dalje primjenjivati na odlazne letove iz zračnih luka ili dolazne letove u zračne luke na području država članica, ili na dolazne letove u zračne luke ili odlazne letove iz zračnih luka u određenim tijesno povezanim ili pridruženim područjima ili zemljama izvan Unije.

                     (10)

                     Odstupanje predviđeno ovom Odlukom odnosi se samo na emisije iz zrakoplovstva za 2012. godinu. Skupina ICAO-a na visokoj razini za međunarodno zrakoplovstvo i klimatske promjene (HGCC) osnovana je da bi utvrdila smjernice za razvoj okvira za tržišne mjere (MBMs), ocijenila izvedivost opcija za globalnu tržišnu mjeru (MBM) i utvrdila paket tehnoloških i operativnih mjera. Unija je ovo odstupanje predvidjela radi lakšeg postizanja dogovora na 38. zasjedanju skupštine ICAO-a o realnom vremenskom planu razvoja globalne tržišne mjere (MBM) nakon 38. zasjedanja skupštine ICAO-a i o okviru za olakšavanje sveobuhvatne primjene nacionalnih i regionalnih tržišnih mjera (MBMs) na međunarodno zrakoplovstvo do početka primjene globalne tržišne mjere (MBM). Na toj osnovi i s ciljem omogućavanja optimalne interakcije između takvog ishoda zasjedanja i sustava trgovanja emisijskim jedinicama stakleničkih plinova unutar Europske unije, moglo bi se razmišljati o daljnjim mjerama. U tom bi smislu Komisija kod procjene potreba za daljnjim mjerama trebala uzeti u obzir mogući utjecaj na zračni promet unutar Europe s ciljem sprečavanja narušavanja tržišnog natjecanja.

                     (11)

                     Komisija bi Europskom parlamentu i Vijeću trebala dostaviti potpuno izvješće o napretku postignutom na 38. zasjedanju skupštine ICAO-a i ubrzo, prema potrebi, predložiti mjere u skladu s rezultatima.

                     (12)

                     Bitno je osigurati pravnu sigurnost za operatore zrakoplova i nacionalna tijela, s obzirom na rok za predaju 30. travnja 2013., kako je utvrđen u Direktivi 2003/87/EZ. S tim u skladu, ova bi se Odluka trebala primjenjivati od dana njezinog donošenja,

               DONIJELI SU OVU ODLUKU:

            Članak 1.
            Odstupajući od članka 16. Direktive 2003/87/EZ, države članice ne poduzimaju nikakve mjere protiv operatora zrakoplova u vezi sa zahtjevima utvrđenima u članku 12. stavku 2.a i članku 14. stavku 3. te Direktive za kalendarske godine 2010., 2011. i 2012. s obzirom na aktivnosti dolazaka u zračne luke i odlazaka iz zračnih luka u zemljama izvan Unije koje nisu članice EFTA-e, na pridruženim područjima i državnim područjima država u Europskom gospodarskom prostoru (EGP) ili u zemljama koje su s Unijom potpisale Ugovor o pristupanju, u slučajevima kada tim operatorima zrakoplova nisu bile dodijeljene besplatne emisijske jedinice za takve aktivnosti za 2012. ili, ako su im te emisijske jedinice bile dodijeljene i oni do tridesetog dana od stupanja ove Odluke na snagu državama članicama vrate na poništenje određeni broj emisijskih jedinica za zrakoplovstvo za 2012. koji odgovara udjelu verificiranih tonskih kilometara povezanih s tim aktivnostima u referentnoj godini 2010.

            Članak 2.

               1.   Države članice poništavaju sve emisijske jedinice za 2012. za dolazne letove u zračne luke i odlazne letove iz zračnih luka iz članka 1., koje nisu bile izdane ili, ako i jesu bile izdane, nisu im vraćene.

               2.   U vezi s poništavanjem iz stavka 1., države članice na dražbu stavljaju smanjeni broj emisijskih jedinica za zrakoplovstvo za 2012. Navedeno je smanjenje razmjerno manjem broju ukupnih emisijskih jedinica za zrakoplovstvo koje su u opticaju. Ako taj smanjeni broj emisijskih jedinica nije bio dan na dražbu prije 1. svibnja 2013., države članice razmjerno smanjuju broj emisijskih jedinica za zrakoplovstvo koje se u 2013. stavljaju na dražbu.

            Članak 3.
            Emisijske jedinice poništene u skladu s člankom 2. ne uzimaju se u obzir pri izračunu prava na korištenje međunarodnih kredita u okviru Direktive 2003/87/EZ.

            Članak 4.
            Komisija izdaje smjernice potrebne za provedbu ove Odluke.

            Članak 5.
            Komisija redovito izvješćuje Europski parlament i Vijeće o napredovanju pregovora na razini ICAO-a i podnosi im potpuno izvješće o rezultatima postignutima na 38. zasjedanju skupštine ICAO-a.

            Članak 6.
            Ova Odluka stupa na snagu na dan objave u Službenom listu Europske unije.
            Primjenjuje se od 24. travnja 2013.

            Članak 7.
            Ova je Odluka upućena državama članicama.

            Sastavljeno u Bruxellesu 24. travnja 2013.

                  Za Europski parlament

                  Predsjednik

               M. SCHULZ

                  Za Vijeće

                  Predsjednik

               S. COVENEY

            (1)  Mišljenje od 13. veljače 2013. (još nije objavljeno u Službenom listu).

            (2)  Stajalište Europskog parlamenta od 16. travnja 2013. (još nije objavljeno u Službenom listu) i Odluka Vijeća od 22. travnja 2013.

            (3)  SL L 275, 25.10.2003., str. 32.

            Izjava Komisije
            Komisija podsjeća da bi, prema članku 3.d Direktive 2003/87/EZ, prihode koji se ostvaruju iz prodaje emisijskih jedinica za zrakoplovstvo putem dražbi trebalo koristiti za rješavanje problema klimatskih promjena u EU-u i trećim zemljama, između ostalog za smanjivanje emisija stakleničkih plinova, za prilagođavanje utjecajima klimatskih promjena u EU-u i trećim zemljama, posebno zemljama u razvoju, za financiranje istraživanja i razvoja u svrhu ublažavanja i prilagođavanja, posebno u području zrakoplovstva i zračnog prometa, za smanjivanje emisija kroz promet s niskim razinama emisija i za pokrivanje troškova upravljanja sustavom Zajednice. Prihode od dražbi isto bi tako trebalo koristiti za financiranje doprinosa u Globalni fond za energetsku učinkovitost i obnovljive izvore energije i za mjere za sprečavanje odšumljavanja.
            Komisija napominje da države članice trebaju Komisiju izvješćivati o mjerama poduzetima u skladu s člankom 3.d Direktive 2003/87/EZ, o korištenju prihoda ostvarenih dražbom emisijskih jedinica za zrakoplovstvo. Posebne odredbe o sadržaju tih izvješća navedene su u Uredbi (EU) br …/2013 (1) o mehanizmu za praćenje emisija stakleničkih plinova i izvješćivanje o njima te za dostavu drugih informacija na nacionalnoj razini i na razini Unije, koje su relevantne za klimatske promjene i o stavljanju izvan snage Odluke br. 280/2004/EZ. Daljnji detalji bit će utvrđeni provedbenim aktom Komisije na temelju članka 18. te Uredbe. Države članice će objaviti ta izvješća, a Komisija će objaviti skupne informacije o njima u lako dostupnom formatu.
            Komisija naglašava da bi globalni tržišni mehanizam kojim se utvrđuje međunarodna cijena za emisije ugljika iz međunarodnog zračnog prometa mogao, pored postizanja svog primarnog cilja smanjivanja emisija, pomoći osigurati potrebne resurse za potporu međunarodnim mjerama za ublažavanje klimatskih promjena i za prilagođavanje tim promjenama.

               (1)  Uskoro će biti objavljena u Službenom listu.


title: 2008/937/EZ: Odluka Komisije od 5. prosinca 2008. o neuvrštenju sumporne kiseline u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar (priopćena pod brojem dokumenta C(2008) 7612)  Tekst značajan za EGP

text:
               03/Sv. 46

               HR

               Službeni list Europske unije

               33

         32008D0937

               L 334/88

               SLUŽBENI LIST EUROPSKE UNIJE

         ODLUKA KOMISIJE
   od 5. prosinca 2008.
   o neuvrštenju sumporne kiseline u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar
   (priopćena pod brojem dokumenta C(2008) 7612)
   (Tekst značajan za EGP)
   (2008/937/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 2.,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica tijekom razdoblja od 12 godina nakon priopćenja o toj Direktivi može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi i koje su već na tržištu dvije godine nakon dana priopćenja, dok se u međuvremenu te tvari postupno pregledavaju u okviru programa rada.

               (2)

               Uredbama Komisije (EZ) br. 1112/2002 (2) i (EZ) br. 2229/2004 (3) utvrđuju se detaljna pravila za provedbu četvrte faze programa rada iz članka 8. stavka 2. Direktive 91/414/EEZ i uspostavlja popis aktivnih tvari koje se ocjenjuju s ciljem njihovog mogućeg uvrštenja u Prilog I. Direktivi 91/414/EEZ. Taj popis uključuje sumpornu kiselinu.

               (3)

               Utjecaj sumporne kiseline na zdravlje ljudi i na okoliš procjenjuje se u skladu s odredbama utvrđenima u uredbama (EZ) br. 1112/2002 i (EZ) br. 2229/2004 za niz upotreba koje predlaže podnositelj prijave. Nadalje, tim se Uredbama imenuju države članice izvjestiteljice koje Europskoj agenciji za sigurnost hrane (EFSA) u skladu s člankom 20. Uredbe (EZ) br. 2229/2004 moraju dostaviti odgovarajuća izvješća o ponovnoj ocjeni te preporuke. Država članica izvjestiteljica za sumpornu kiselinu bila je Francuska i sve su predmetne informacije dostavljene u listopadu 2007.

               (4)

               Komisija je razmotrila sumpornu kiselinu u skladu s člankom 24.a Uredbe (EZ) br. 2229/2004. Nacrt izvješća o ponovnoj ocjeni za tu tvar su u okviru Stalnog odbora za prehrambeni lanac i zdravlje životinja pregledale države članice i Komisija i dovršile ga 26. rujna 2008. u obliku izvješća Komisije o ponovnoj ocjeni.

               (5)

               Tijekom pregleda ove aktivne tvari od strane Odbora, zaključeno je da, uzimajući u obzir primjedbe koje su zaprimljene od država članica, postojeći dokazi nisu dovoljni kako bi se dovršila procjena rizika za potrošače te odredila pouzdana prihvatljiva razina izloženosti za korisnike sredstava (AOEL), a koja je potrebna za vršenje procjene rizika za korisnike sredstava. Nadalje, druge nedoumice koje je utvrdila država članica izvjestiteljica u svom izvješću o ponovnoj ocjeni uključene su u izvješće o ponovnoj ocjeni te tvari.

               (6)

               Komisija je pozvala podnositelja prijave da podnese primjedbe na rezultate stručnog pregleda i priopći namjerava li ustrajati na uvrštenju tvari u Prilog. Podnositelj prijave je dostavio svoje primjedbe koje su pozorno razmotrene. Međutim, unatoč argumentima koje je iznio podnositelj izvješća, navedene nedoumice nije bilo moguće riješiti i ocjene pripremljene na temelju podnesenih informacija pokazale su da se, u okviru predloženih uvjeta uporabe, ne može očekivati da sredstva za zaštitu bilja koja sadrže sumpornu kiselinu općenito udovolje zahtjevima utvrđenima u članku 5. stavku 1. točkama (a) i (b) Direktive 91/414/EEZ.

               (7)

               Stoga sumpornu kiselinu ne bi trebalo uvrstiti u Prilog I. Direktivi 91/414/EEZ.

               (8)

               Treba poduzeti mjere kako bi se osiguralo da se dana odobrenja za sredstva za zaštitu bilja koja sadrže sumpornu kiselinu povuku u utvrđenom roku te da se ne produljuju i ne izdaju nova odobrenja za takva sredstva.

               (9)

               Ako države članice odobre produljenje roka za odlaganje, skladištenje, stavljanje na tržište i uporabu postojećih zaliha sredstava za zaštitu bilja koja sadrže sumpornu kiselinu, to se razdoblje mora ograničiti na najviše 12 mjeseci kako bi se osigurala uporaba postojećih zaliha u jednoj sezoni rasta jer se time osigurava da sredstva za zaštitu bilja koja sadrže sumpornu kiselinu budu na raspolaganju poljoprivrednicima 18 mjeseci nakon donošenja ove Odluke.

               (10)

               Ova Odluka ne dovodi u pitanje podnošenje zahtjeva za sumpornu kiselinu u skladu s člankom 6. stavkom 2. Direktive 91/414/EEZ i Uredbom Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenu aktivnih tvari koje su bile dio programa rada iz članka 8. stavka 2. te Direktive, ali nisu bile uvrštene u njezin Prilog I. (4) s ciljem mogućeg uvrštenja u njezin Prilog I.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Sumporna kiselina se kao aktivna tvar ne uvrštava u Prilog I. Direktivi 91/414/EEZ.
   Članak 2.
   Države članice osiguravaju:

               (a)

               da se odobrenja za sredstva za zaštitu bilja koja sadrže sumpornu kiselinu povuku do 5. srpnja 2009.;

               (b)

               da se ne izdaju niti produljuju odobrenja za sredstva za zaštitu koja sadrže sumpornu kiselinu od dana objave ove Odluke.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ mora biti što je moguće kraće i prestaje važiti najkasnije 5. lipnja 2010.
   Članak 4.
   Ova je Odluka upućena državama članicama.

      Sastavljeno u Bruxellesu 5. prosinca 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 168, 27.6.2002., str. 14.

      (3)  SL L 379, 24.12.2004., str. 13.

      (4)  SL L 15, 18.1.2008., str. 5.


title: 2011/120/EU: Odluka Komisije od 21. veljače 2011. o neuvrštavanju metil bromida u Prilog I. Direktivi Vijeća 91/414/EEZ (priopćena pod brojem dokumenta C(2011) 950)  Tekst značajan za EGP

text:
               03/Sv. 60

               HR

               Službeni list Europske unije

               224

         32011D0120

               L 047/19

               SLUŽBENI LIST EUROPSKE UNIJE

         ODLUKA KOMISIJE
   od 21. veljače 2011.
   o neuvrštavanju metil bromida u Prilog I. Direktivi Vijeća 91/414/EEZ
   (priopćena pod brojem dokumenta C(2011) 950)
   (Tekst značajan za EGP)
   (2011/120/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 1.,
   budući da:

               (1)

               Uredbama Komisije (EZ) br. 451/2000 (2) i (EZ) br. 1490/2002 (3) utvrđuju se detaljna pravila za provedbu druge i treće faze programa rada iz članka 8. stavka 2. Direktive 91/414/EEZ i uspostavlja popis aktivnih tvari koje je potrebno ocijeniti s ciljem njihovog mogućeg uvrštenja u Prilog I. Direktivi 91/414/EEZ. Na taj je popis uvršten metil bromid.

               (2)

               U skladu s člankom 11.f Uredbe (EZ) br. 1490/2002 i člankom 12. stavkom 1. točkom (a) i člankom 12. stavkom 2. točkom (b) te Uredbe donesena je Odluka Komisije 2008/753/EZ od 18. rujna 2008. o neuvrštavanju metil bromida u Prilog I. Direktivi Vijeća 91/414/EEZ i povlačenju dozvola za sredstva za zaštitu bilja koja sadrže tu tvar (4).

               (3)

               U dogovoru s prvotnim prijaviteljem druga je osoba (dalje u tekstu „podnositelj zahtjeva”) podnijela novi zahtjev u skladu s člankom 6. stavkom 2. Direktive 91/414/EEZ tražeći primjenu ubrzanog postupka, kako je predviđeno u člancima 14. do 19. Uredbe Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za procjenu aktivnih tvari koje su bile dio programa rada iz članka 8. stavka 2. te Direktive, ali nisu bile uvrštene u njezin Prilog I (5).

               (4)

               Zahtjev je upućen Ujedinjenoj Kraljevini, koja je Uredbom (EZ) br. 1490/2002 određena kao država članica izvjestiteljica. Poštovan je vremenski rok za ubrzani postupak. Specifikacija aktivne tvari i predložene uporabe jednaki su kao u Odluci 2008/753/EZ. Ovaj zahtjev također je u skladu s preostalim bitnim i postupovnim zahtjevima članka 15. Uredbe (EZ) br. 33/2008.

               (5)

               Ujedinjena Kraljevina je ocijenila dodatne podatke koje je dostavio podnositelj zahtjeva i pripremila dodatno izvješće. To je izvješće 26. studenoga 2009. dostavila Europskoj agenciji za sigurnost hrane (dalje u tekstu „Agencija”) i Komisiji. Agencija je ovo dodatno izvješće dostavila drugim državama članicama i podnositelju zahtjeva kako bi dali primjedbe i proslijedila je primljene primjedbe Komisiji. U skladu s člankom 20. stavkom 1. Uredbe (EZ) br. 33/2008 i na zahtjev Komisije, Agencija je 3. studenoga 2010. dostavila Komisiji svoj zaključak o metil bromidu (6). Države članice i Komisija su preispitale nacrt izvješća o ocjeni, dodatno izvješće i zaključak Agencije u okviru Stalnog odbora za prehrambeni lanac i zdravlje životinja i dovršile ga 28. siječnja 2011. u obliku izvješća Komisije o ponovnoj ocjeni za metil bromid.

               (6)

               Dodatno izvješće države članice izvjestiteljice i zaključak Agencije usmjereni su na nedoumice koje su razlog neuvrštenja. Te su nedoumice bile štetni učinci za ljudsko zdravlje, posebno za nazočne osobe, jer je izloženost bila veća od 100 % PRIR-a (prihvatljive razine izloženosti radnika), i na potrošače, jer je izloženost bila veća od 100 % PDU (prihvatljivog dnevnog unosa) i ARD-a (akutne referentne doze). Više nedoumica otkriveno je u izvješću o ponovnoj ocjeni za metil bromid.

               (7)

               Podnositelj zahtjeva dostavio je dodatne informacije, posebno u pogledu smanjenja izloženosti primjenom tehnologije ponovnog prikupljanja. S ciljem smanjenja rizika za potrošače i neciljne vrste, podnositelj zahtjeva je ograničio potporu za uporabe na drvenom materijalu za pakiranje u kontejnerima.

               (8)

               Međutim, dodatne informacije koje je dostavio podnositelj zahtjeva nisu omogućile otklanjanje svih posebnih nedoumica u pogledu metil bromida.

               (9)

               Posebno, dostupne informacije nisu bile dovoljne za provedbu kvantitativne procjene izloženosti za nazočne osobe. Pored toga, dostupne infomacije nisu bile dovoljne za procjenu mogućih koncentracija metil bromida u zraku oko kontejnera s drvenim materijalom za pakiranje na kojem je uporabljen metil bromid i dovršenje procjene rizika za neciljne organizme. Pored toga, nisu bili dostupni podaci za procjenu rizika od posredne izloženosti tla, površinskih voda i podzemnih voda.

               (10)

               Komisija je pozvala podnositelja zahtjeva da dostavi primjedbe na zaključak Agencije. Nadalje, u skladu s člankom 21. stavkom 1. Uredbe (EZ) br. 33/2008, Komisija je pozvala podnositelja zahtjeva da dostavi primjedbe na nacrt izvješća o ponovnoj ocjeni. Podnositelj zahtjeva je dostavio primjedbe, koje su pažljivo razmotrene.

               (11)

               Međutim, unatoč argumentima koje je iznio podnositelj zahtjeva, nije se moglo otkloniti nedoumice, i procjene napravljene na temelju dostavljenih informacija ocijenjenih tijekom stručnih sastanaka Agencije nisu pokazale da se može očekivati da, pod predloženim uvjetima uporabe, sredstva za zaštitu bilja koja sadrže metil bromid općenito udovoljavaju zahtjevima utvrđenim u članku 5. stavku 1. točkama (a) i (b) Direktive 91/414/EEZ.

               (12)

               Stoga metil bromid ne treba uvrstiti u Prilog I. Direktivi 91/414/EEZ.

               (13)

               Odluku 2008/753/EZ treba staviti izvan snage.

               (14)

               Ovom se Odlukom ne dovodi u pitanje podnošenje daljnjeg zahtjeva za metil bromid u skladu s člankom 6. stavkom 2. Direktive 91/414/EEZ i poglavljem II. Uredbe (EZ) br. 33/2008.

               (15)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Metil bromid ne uvrštava se kao aktivna tvar u Prilog I. Direktivi 91/414/EEZ.
   Članak 2.
   Odluka 2008/753/EZ stavlja se izvan snage.
   Članak 3.
   Ova je Odluka upućena državama članicama.

      Sastavljeno u Bruxellesu 21. veljače 2011.

            Za Komisiju

         John DALLI

            Član Komisije

      (1)  SL L 230, 19.8.1991., str. 1.

      (2)  SL L 55, 29.2.2000., str. 25.

      (3)  SL L 224, 21.8.2002., str. 23.

      (4)  SL L 258, 26.9.2008., str. 68.

      (5)  SL L 15, 18.1.2008., str. 5.

      (6)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari metil bromidom. EFSA Journal 2011;9(1):1893. [32 str.]. doi:10.2903/j.efsa.2011.1893. Dostupno na: www.efsa.europa.eu/efsajournal.


Odluka Komisije od 03/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8205 - SEGRO / PSPIB / SELP / GLIWICE 5 LOGISTICS ASSET) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 97/555/EZ: Odluka Komisije od 14. srpnja 1997. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s cementima, građevnim vapnima i drugim hidrauličkim vezivima  Tekst značajan za EGP

text:
               13/Sv. 053

               HR

               Službeni list Europske unije

               57

         31997D0555

               L 229/9

               SLUŽBENI LIST EUROPSKE UNIJE

               14.07.1997.

      ODLUKA KOMISIJE

   od 14. srpnja 1997.
   o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s cementima, građevnim vapnima i drugim hidrauličkim vezivima
   (Tekst značajan za EGP)
   (97/555/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka iz članka 13. stavka 3. Direktive 89/106/EEZ za potvrđivanje sukladnosti proizvoda, odabrati „najmanje zahtjevan postupak koji ispunjava zahtjeve sigurnosti”; budući da to znači da je potrebno odlučiti je li postojanje tvorničkog sustava kontrole proizvodnje u okviru odgovornosti proizvođača neophodan i dovoljan uvjet za potvrđivanje sukladnosti određenog proizvoda ili skupine proizvoda, ili je, zbog vezanih uz poštovanje kriterija iz članka 13. stavka 4., potrebno uključivanje ovlaštenog certifikacijskog tijela;
   budući da se člankom 13. stavkom 4. zahtijeva da tako utvrđeni postupak mora biti naznačen u mandatima i tehničkim specifikacijama; budući da je stoga poželjno odrediti pojam proizvoda ili skupine proizvoda kako je utvrđen u mandatima i tehničkim specifikacijama;
   budući da su oba postupka predviđena člankom 13. stavkom 3. detaljno opisana u Prilogu III. Direktivi 89/106/EEZ; budući da je stoga potrebno točno odrediti metode kojima se oba navedena postupka moraju provesti, sukladno Prilogu III., za svaki proizvod ili skupinu proizvoda, budući da Prilog III. daje prednost određenim sustavima;
   budući da postupak iz članka 13. stavka 3. točke (a) odgovara sustavima koji su utvrđeni u Prilogu III. odjeljku 2. točki ii. mogućnosti prvoj, bez stalnoga nadzora, te mogućnosti drugoj i trećoj, i budući da postupak iz članka 13. stavka 3. točke (b) odgovara sustavima koji su utvrđeni u Prilogu III. odjeljku 2. točki i., te u Prilogu III. odjeljku 2. točki ii., u mogućnosti prvoj, sa stalnim nadzorom;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda i skupina proizvoda koji su navedeni u Prilogu I. potvrđuje se postupkom prema kojem je tvornički sustav kontrole proizvodnje u isključivoj odgovornosti proizvođača koji jamči da je proizvod sukladan odgovarajućim tehničkim specifikacijama.
   Članak 2.
   Sukladnost proizvoda koji su navedeni u Prilogu II. potvrđuje se postupkom prema kojem je, uz tvornički sustav kontrole proizvodnje kojim upravlja proizvođač, u ocjenu i nadzor kontrole proizvodnje ili samog proizvoda uključeno i ovlašteno certifikacijsko tijelo.
   Članak 3.
   Postupak potvrđivanja sukladnosti, kako je naveden u Prilogu III., naznačuje se u mandatima za usklađene standarde.
   Članak 4.
   Ova je Odluka upućena državama članicama.

      Sastavljeno u Bruxellesu 14. srpnja 1997.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

      Građevna vapna koja uključuju:

               bijela vapna,

               dolomitski vapnenac,

               hidraulička vapna.

         PRILOG II.

      Cement opće namjene koji uključuje:

               portlandske cemente,

               miješani portlandski cementi: (portlandski cementi s dodatkom troske: A-S i B-S; portlandski cementi s dodatkom silike: A-D; portlandski pucolanski cementi: prirodni A-P, prirodni B-P, umjetni A-Q i umjetni B-Q; portlandski cementi s dodatkom letećeg pepela: silikatni A-V, silikatni B-V, vapnenački A-W i vapnenački B-W; portlandski cementi iz pečenog škriljevca: A-T i B-T; portlandski cement s dodatkom vapna A-L i B-L; miješani portlandski cementi: A-M i B-M),

               metalurški cementi: A, B i C,

               pucolanski cementi: A i B, i

               miješani cementi: A i B.

      Specijalni cementi koji uključuju:

               cemente s niskom toplotnom hidratacijom,

               sulfatnootporne cemente,

               bijele cemente,

               cemente otporne na morsku vodu, i

               niskoalkalne cemente.

      Kalcijsko aluminatne cemente

      Zidarske cemente

      Hidraulička veziva za ceste

   PRILOG III.
   SKUPINA PROIZVODA
   CEMENTI, GRAĐEVNA VAPNA I DRUGA HIDRAULIČKA VEZIVA

      Sustavi potvrđivanja sukladnosti

   Za dolje navedene proizvode i njihovu predviđenu uporabu, CEN/Cenelec mora točno odrediti specifikaciju sljedećih sustava potvrđivanja sukladnosti prema odgovarajućim usklađenim standardima:

               Proizvod(i)

               Predviđena(-e) uporaba(-e)

               Razina(-e) ili razred(i)

               Sustav(i) potvrđivanja sukladnosti

               Cement opće namjene, koji uključuje:

                           —

                           portlandske cemente

                           —

                           miješane portlandske cemente:

                                       —

                                       portlandski cement s dodatkom troske

                                       —

                                       portlandski cement s dodatkom silike

                                       —

                                       portlandski pucolanski cement

                                       —

                                       portlandski cement s dodatkom letećeg pepela

                                       —

                                       portlandski cement iz pečenog škriljevca

                                       —

                                       portlandski vapnenački cement

                                       —

                                       portlandski miješani cement

                           —

                           metalurške cemente

                           —

                           pucolanske cemente

                           —

                           miješane cemente

               Priprava betona, morta, cementne žbuke i drugih smjesa za gradnju i izradu građevnih proizvoda

               —

               1 +

               Specijalni cementi, koji uključuju:

                           —

                           cemente s niskom toplotnom hidratacijom

                           —

                           sulfatnootporni cement

                           —

                           bijeli cement

                           —

                           cement otporan na morsku vodu

                           —

                           niskoalkalni cement

               —

               1 +

               Kalcijsko aluminatni cementi

               —

               1 +

               Zidarski cementi

               —

               1 +

               Građevna vapna koja uključuju:

                           —

                           bijela vapna

                           —

                           dolomitska vapna

                           —

                           hidraulička vapna

               —

               2

               Hidraulička veziva za ceste

               Priprava betona, morta, cementne žbuke i drugih smjesa za stabilizaciju cestovnih temelja

               —

               2 +

                           Sustav 1 +

                           :

                           Vidjeti Prilog III. odjeljak 2. točku i. Direktive 89/106/EEZ, s revizijskim ispitivanjem uzoraka uzetih iz tvornice.

                           Sustav 2

                           :

                           Vidjeti Prilog III. odjeljak 2. točku ii. Direktive 89/106/EEZ, mogućnost prvu, uključujući potvrđivanje tvorničke kontrole proizvodnje koju provodi ovlašteno tijelo na temelju inicijalne inspekcije tvornice i tvorničke kontrole proizvodnje (bez stalnog nadzora, ocjene i odobrenja tvorničke kontrole proizvodnje).

                           Sustav 2 +

                           :

                           Vidjeti Prilog III. odjeljak 2. točku ii. Direktive 89/106/EEZ, mogućnost prvu, uključujući potvrđivanje tvorničke kontrole proizvodnje koju provodi ovlašteno tijelo na temelju inicijalne inspekcije tvornice i tvorničke kontrole proizvodnje kao i putem stalnog nadzora, ocjene i odobrenja tvorničke kontrole proizvodnje.

         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. interpretativnih dokumenata). U tom se slučaju provjera takvog svojstva ne smije nametnuti proizvođaču ako on ne želi označiti djelovanje proizvoda u tom pogledu.